b'\n_START_ARTICLE_\nPamplemousses\n_START_PARAGRAPH_\nPamplemousses /=grejpfrut/ je jedan od devet distrikata Mauricijusa smje\xc5\xa1ten na sjeveru otoka. Prostire se na 179 km\xc2\xb2 i ima 122.352 stanovnika (2000.) Glavni grad je selo Triolet (Trou aux Biches) sa hramom Maheshwarnath, najve\xc4\x87im u Mauricijusu. Svjetski je poznat po atraktivnim kraljevskim botani\xc4\x8dkim vrtovima Sir Seewoosagur Ramgoolam Botanical Gardens, prozvanim po mauriciju\xc5\xa1kom premijeru Seewoosagur Ramgoolam (\xe0\xa4\xb6\xe0\xa4\xbf\xe0\xa4\xb5\xe0\xa4\xb8\xe0\xa4\xbe\xe0\xa4\x97\xe0\xa4\xb0 \xe0\xa4\xb0\xe0\xa4\xbe\xe0\xa4\xae\xe0\xa4\x97\xe0\xa5\x81\xe0\xa4\xb2\xe0\xa4\xbe\xe0\xa4\xae), i najve\xc4\x87a su turisti\xc4\x8dka atrakcija Mauricijusa u kojima se osobito isti\xc4\x8du divovski vodeni ljiljani. Vrtove je 1735. dao  napraviti Bertrand-Fran\xc3\xa7ois Mah\xc3\xa9 de La Bourdonnais za Mon Plaisir Ch\xc3\xa2teau, a na njihovoj konstrukciji kasnije rade i hortikulturisti Pierre Poivre i James Duncan.'